CELEX: 62007CA0219
Language: da
Date: 2008-06-19 00:00:00
Title: Sag C-219/07: Domstolens dom (Tredje Afdeling) af 19. juni 2008 — Nationale Raad van Dierenkwekers en Liefhebbers VZW, Andibel VZW mod Belgische Staat (anmodning om præjudiciel afgørelse fra Raad van State — Belgien) (Artikel 30 EF — forordning (EF) nr. 338/97 — beskyttelse af vilde dyr og planter — forbud mod opbevaring af pattedyr af visse arter, som er nævnt i eller ikke er omfattet af forordningen — opbevaring tilladt i andre medlemsstater)

15.8.2008   
            
            
               DA
            
            
               Den Europæiske Unions Tidende
            
            
               C 209/11
            
         Domstolens dom (Tredje Afdeling) af 19. juni 2008 — Nationale Raad van Dierenkwekers en Liefhebbers VZW, Andibel VZW mod Belgische Staat (anmodning om præjudiciel afgørelse fra Raad van State — Belgien)
   (Sag C-219/07) (1)
   
   (Artikel 30 EF - forordning (EF) nr. 338/97 - beskyttelse af vilde dyr og planter - forbud mod opbevaring af pattedyr af visse arter, som er nævnt i eller ikke er omfattet af forordningen - opbevaring tilladt i andre medlemsstater)
   (2008/C 209/15)
   Processprog: nederlandsk
   Den forelæggende ret
   Raad van State
   Parter i hovedsagen
   
      Sagsøgere: Nationale Raad van Dierenkwekers en Liefhebbers VZW, Andibel VZW
   
      Sagsøgt: Belgische Staat
   Sagens genstand
   Anmodning om præjudiciel afgørelse — Raad van State van België — fortolkning af artikel 30 EF i Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (EFT 1997 L 61, s. 1) — national lovgivning om fastsættelse af listen over arter, som må holdes i den pågældende medlemsstat, som medfører forbud mod hold af arter, der er nævnt i bilag B, C og D til forordningen, samt af de arter, der ikke er omfattet af forordningen — hold tilladt i andre medlemsstater med en lovgivning, der er i overensstemmelse med forordningen
   Konklusion
   Artikel 28 EF og 30 EF er hverken i sig selv, eller sammenholdt med Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed, til hinder for en national regulering som den i hovedsagen omhandlede, hvorefter et forbud mod at indføre, holde og forhandle pattedyr af andre arter end dem, der udtrykkeligt er omfattet af denne regulering, finder anvendelse på arter af pattedyr, som ikke er optaget på listen i forordningens bilag A, såfremt det ikke er muligt at beskytte eller tage hensyn til de interesser og krav, som er nævnt i denne doms præmis 27-29, lige så effektivt ved hjælp af foranstaltninger, som begrænser samhandelen inden for Fællesskabet mindre.
   Det tilkommer den forelæggende ret at efterprøve:
   
               —
            
            
               om udfærdigelsen og efterfølgende ændringer af den nationale liste over arter af pattedyr, det er tilladt at holde, beror på kriterier, som er objektive og ikke er forskelsbehandlende
            
         
               —
            
            
               om en procedure, hvorefter de interesserede kan få opført arter af pattedyr på den fastsatte liste, er let tilgængelig, kan afsluttes inden for en rimelig frist, og om et eventuelt afslag, som skal være begrundet, kan indbringes for domstolene
            
         
               —
            
            
               om ansøgninger, som tilsigter at få opført en art pattedyr på den pågældende liste, eller som opfylder en individuel undtagelsesgrund til at holde enheder af arter af pattedyr, som ikke er optaget på listen, kun kan afslås af de kompetente forvaltningsmyndigheder, hvis det at holde enheder af de berørte arter udgør en reel risiko i forhold til beskyttelsen af de ovennævnte interesser og krav, og
            
         
               —
            
            
               om de betingelser, der er fastsat i artikel 3a, stk. 2, nr. 3, litra b), og artikel 6 i lov af 14. august 1986 om beskyttelse af dyr og disses velfærd, som ændret ved lov af 4. maj 1995, for at holde enheder af arter af pattedyr, som ikke er optaget på listen, er objektivt begrundet, og om de går videre, end hvad der er nødvendigt for at nå det mål, den nationale regulering samlet set forfølger.
            
         
      (1)  EUT C 155 af 7.7.2007.